
Τα προσδοκώμενα μαθησιακά αποτελέσματα διατυπώνονται σε συνάφεια με τους στόχους
της παρέμβασης και τις κατευθύνσεις του νέου Προγράμματος Σπουδών. Με την
ολοκλήρωση της διδακτικής ακολουθίας, οι μαθητές αναμένεται να μπορούν:
● να αναγνωρίζουν και να περιγράφουν άξονες συμμετρίας σε δισδιάστατα σχήματα
● να κατασκευάζουν το συμμετρικό σχήμα ως προς άξονα
● να αναγνωρίζουν και να προσδιορίζουν την περιστροφική συμμετρία και την τάξη της
● να ταξινομούν σχήματα με βάση το είδος συμμετρίας
● να αξιοποιούν εργαλεία (χειραπτικά και ψηφιακά) για τη διερεύνηση γεωμετρικών
εννοιών
● να συνδέουν τη συμμετρία με εφαρμογές στην τέχνη και το περιβάλλον
Οι ειδικοί στόχοι της προτεινόμενης διδακτικής ακολουθίας διακρίνονται σε
γνωστικούς και σε στόχους δεξιοτήτων. Οι μαθητές επιδιώκεται:

	Γνωστικοί στόχοι:
	Στόχοι Δεξιοτήτων:


	να αναγνωρίζουν άξονες συμμετρίας σε
απλά γεωμετρικά σχήματα.

	να χρησιμοποιούν κατάλληλα εργαλεία
(όπως χάρακα, δίπλωση χαρτιού και
ψηφιακές εφαρμογές) για τη σχεδίαση και
τον έλεγχο συμμετρικών σχημάτων.


	να κατασκευάζουν το συμμετρικό ενός
σχήματος ως προς δοσμένο άξονα.

	να συνεργάζονται σε ομάδες και να
συμμετέχουν σε διαδικασίες διαλόγου για
την επίλυση προβλημάτων.


	να εντοπίζουν το κέντρο και να
προσδιορίζουν την τάξη περιστροφικής
συμμετρίας.

	να δημιουργούν δικά τους συμμετρικά
σχέδια και μοτίβα.


	να διακρίνουν μεταξύ αξονικής και
περιστροφικής συμμετρίας.

	να εκφράζουν, να αιτιολογούν και να
τεκμηριώνουν τη μαθηματική τους σκέψη
με σαφήνεια.


	να ταξινομούν σχήματα με βάση το είδος
της συμμετρίας που παρουσιάζουν.

	



Οι παραπάνω στόχοι συμβάλλουν ουσιαστικά στην ανάπτυξη της χωρικής αντίληψης
και της γεωμετρικής σκέψης των μαθητών, καθώς τους εμπλέκουν σε δραστηριότητες
οπτικοποίησης, μετασχηματισμού και διερεύνησης γεωμετρικών σχημάτων. Μέσα από τη
συστηματική ενασχόληση με συμμετρικά σχήματα και γεωμετρικές κατασκευές, οι μαθητές
ενισχύουν την ικανότητά τους να αντιλαμβάνονται χωρικές σχέσεις και να αναπτύσσουν
δομημένες στρατηγικές γεωμετρικού συλλογισμού. Η ανάπτυξη της χωρικής αντίληψης και
της γεωμετρικής σκέψης των μαθητών επιδιώκεται μέσα από στοχευμένες δραστηριότητες,
όπως η δίπλωση χαρτιού για τον εντοπισμό αξόνων συμμετρίας, η χρήση καθρέφτη για την
οπτικοποίηση συμμετρικών σχημάτων, η σχεδίαση σε τετραγωνισμένο χαρτί και η
αξιοποίηση ψηφιακών εργαλείων δυναμικής γεωμετρίας.
Συνολικά, μέσα από τις προτεινόμενες δραστηριότητες οι μαθητές αναμένεται να
αποκτήσουν μια πολύπλευρη επαφή με την γεωμετρική έννοια της συμμετρίας, ώστε να
οικοδομήσουν τα θεμέλια για τη μετέπειτα τυπική μελέτη των ιδιοτήτων της στις
μεγαλύτερες τάξεις. Η οπτικοποίηση της έννοιας και η ενθάρρυνση των μαθητών να
πειραματίζονται και να ανακαλύπτουν μόνοι τους τις νέες γνώσεις, και στην προκειμένη
περίπτωση των ιδιοτήτων της συμμετρίας, είναι σημαίνουσας σημασίας προκειμένου να
ευοδωθούν οι επιδιωκόμενοι στόχοι. Συνάμα, η σύνδεση της συμμετρίας με τον πραγματικό
κόσμο μέσα από παραδείγματα συμμετρίας στην τέχνη, τη φύση και την καθημερινότητα
βοηθάει την κατανόηση της έννοιας. Έτσι, οι μαθητές έχουν περισσότερες ευκαιρίες να
αναπτύξουν τη γεωμετρική σκέψη και τη χωρική αντίληψη τους.

